A képen szöveg, Betűtípus, embléma, Grafika látható

Automatikusan generált leírás**KIEGÉSZÍTŐ TÁJÉKOZTATÁS**

**a meghirdetett ingyenes padlás szigetelési programhoz**

*Mell: Építőanyag vásárlási utalvány*

Tisztelt lakóingatlan magánszemély Tulajdonosok, Önkormányzati intézményi ingatlantulajdonosok és fűtött telephelyi ingatlannal rendelkező egyéni és társas Vállalkozások, jogi személyek!

Önök a megjelent felhívás alapján önként jelentkezhetnek a meghirdetett **ingyenes padlásszigetelési programra**, amely nem hivatalos pályázat, hanem a Convestra 2006 Kft. energiakereskedő, mint konzorciumvezető és az Sz+C Stúdió Kft. Építőipari és Építőanyagkereskedelmi Vállalkozás, mint konzorciumi partner konzorciumi együttműködési szerződése keretében az Sz+C Stúdió Kft. megelőlegező finanszírozásában az Önök települési Önkormányzatával közös együttműködésben valósul meg a konzorcium védett know-how-ja alapján.

A megvalósítást a 2015. évi energia hatékonysági törvényre alapozott 2021-ben életbe lépő EKR-ben (energia kötelezettségi rendszer) megfogalmazott a MEKH (Magyar Energetikai és Közmű Hivatal) által is jóváhagyott innovációs eljárási megoldás teszi lehetővé, megteremtve az ingyenes padlásszigetelés, mint energiahatékonysági intézkedés műszaki, gazdasági és összes jogi törvényes feltételét.

A lefolytatandó regisztráció, illetve a helyszíni felmérés során tisztázódik, hogy a projektben melyik ingatlanok lesznek valóban jogosultak a részvételre.

A regisztráció és a műszaki felmérés során kerülnek aláírásra a Felek által azok a MEKH jogászok által jóváhagyott szükséges „panel” szerződések, amelyek biztosítják annak törvényes feltételeit, hogy az Sz+C Stúdió előfinanszírozásával a jogosult ingatlanok padlásterében a 7/2024 (IX.19.) számú MEKH rendeletben meghatározott rétegrendben elkészített **30 cm vastag ISOVER DOMO** paplan terítés által keletkeztetett energetikai megtakarítás érték, mint vagyonértékű jog eladhatóságáról az ingatlantulajdonos lemond, és ezért cserében az elkészült padlásszigetelést kapja, mint jelentős támogatási értéket. Sőt, nemcsak lemond, de kifejezetten hozzájárul ezen érték értékesítési jogának átruházásához a Convestra 2006 Kft. Energiakereskedő cég, mint első jogosult javára. A keletkezett energiamegtakarítást az Energia Kereskedő cég auditálja HEM szakauditátorral a MEKH a célból létrehozott informatikai auditori platformján, majd az így összegyűjtött minimum 10.000GJ HEM egységet értékesíti a jelentős, nagy CO2 kibocsájtó cégek részére, akik ezáltal csökkenthetik a kibocsájtásért fizetendő környezet terhelési adójukat. Tehát az „ingyenesség” valós pénzügyi forrása a kibocsájtók által fizetendő környezetterhelési adó. Az Sz+C Stúdió Kft. a befektetett összes munkájának megelőlegezett ellenértékéhez az összegyűjtött HEM-ek értékesítését követően jut hozzá kb. 3 hónap befektetési idő alatt.

Azért beszélünk a regisztráció során kötelezően elfogadandó és aláírandó „panel szerződésről”, mert azon változtatni nincs mód. Azt vagy aláírja és tudomásul veszi az arra jogosult ingatlan tulajdonos, vagy nem. Ez az ő döntése.

Viszont garantált, hogy ezek a szerződések semmilyen, a tulajdonos számára hátrányos, „rejtett” csapdát nem tartalmaznak (mint például jelzálog, elidegenítési tilalom, bármely más kötelezés) az elkészült szigetelés 5 éves fenntartási kötelezettségén túl.

A tulajdonos részére semmilyen fizetési kötelezettséget nem támasztóan „ingyenesen” létrehozott padláshőszigetelés nem csak növeli az ingatlan műszaki értékét (ez 100m2 felület esetén bruttó 500.000Ft), de a megvalósítást követő években az épület műszaki és fűtési rendszerének állapota függvényében minden évben valós, 25-30%-os fűtési- és hűtési rezsiköltség megtakarítását eredményezi, amelynek tényét a tulajdonosnak a későbbiekben sem kell igazolni.

A felhívásban megígért 30.000Ft értékű építőanyag vásárlási utalvány beváltásának részletes feltételeit a mellékelten bemutatott minta utalvány elolvasásával ismerheti meg a tulajdonos.

**A megvalósítás csak lakóingatlanhoz kötött, a szigetelendő felület nagyságára nincsen korlátozás. Jelenleg megvalósítási időkorlát sincsen, tehát addig készülhet „ingyenes” padlásszigetelés, amíg a törvényi jogszabályi keretek változatlanul biztosítottak.** A megvalósítás üteme folyamatos a jelentkezés idősorrendjéhez és a valóban jogosult jelentkezők számhoz igazodik, szigetelőanyag rendelkezésre állásának függvényében, valamint az Sz+C Stúdió Kft. műszaki és gazdasági erőforrásaihoz és a szervezési feltételekhez igazodóan. Ezért nagyszámú egyidejű alkalmas jelentkező esetén számítani kell hosszabb teljesítési időtartamra. Ez azonban a jelentkező részére semmilyen kockázatot nem jelent. Kockázat mindössze az előfinanszírozó Sz+C Stúdió Kft.-t terheli. Egyedi esetek, speciális helyzetek felmerülése esetén egyedi elbírálás és tájékoztatás történik. **Csak olyan padlásterek kivitelezését vállaljuk, ahol az épület műszaki állapota biztosítja a terület biztonságos megközelítését a munkavédelmi feltételek betartását lehetővé tevő munkavégzést.** Az elvégzett munkáért, és az ott munkát végzőkért az Sz+C Stúdió Kft. munkavédelmi garanciális felelősséggel tartozik.

Az épületben található meglévő belső épületszerkezeti hibákért semmiféle felelősség nem terheli a kivitelezőt, ilyen értelmű utólagos reklamáció kizárva.

A képen vázlat, Gyermekrajz, sor, vonalrajz látható

Automatikusan generált leírásSzekszárd, 2024. szeptember 2.

Czank Géza

Sz+C Stúdió Kft. ügyvezető